text: Dødsfald, asylspray og klingende sønderjysk: Årets 10 største historier
  31 december 2016 kl. 22.53
  Læs eller genlæs de mest populære historier fra året, der gik.
  Mens de sidste minutter af 2016 er ved at rinde ud, og 2017 banker på døren, er det tid at se tilbage på, hvad det forgangne år har budt på.
  Hos TV SYD har året været spækket med store historier. Nogle af dem har været positive nyheder, mens andre har været direkte tragiske. Fælles for dem alle er, at de er endt her på tvsyd.dk. Vi har her lavet en liste over, hvilke 10 historier, der har trukket flest læsere i årets løb.
   
  Nummer 10: Morten overfaldet på diskotek - nu er han selv sigtet for vold
  Morten Mølbæk fra Kolding blev overfaldet på et diskotek. Han kastede i forsvar en flaske efter overfaldsmanden, men blev selv sigtet for vold.
  Nummer 9: Tønders borgmester er død
  Historien om Tønders borgmester Laurids Rudebecks (V) pludselige død var noget, der bevægede mange af jer.
  Nummer 8: Nytårstvillinger født i hvert sit år
  En usædvanlig historie om et par tvillinger, der er født med to minutters mellemrum, men alligevel i hvert sit år.
  Nummer 7: Sea Worker er væltet i nattens blæst
  Flere dage med hårdt vejr blev for meget for et stort fartøj, der væltede ud for Nymindegab.
  Nummer 6: Dieseltyve afsløret af SMS-sladrehank
  En smart opfindelse gav tre tyve noget af en overraskelse, da de forsøgte at stjæle diesel.
  Nummer 5: Diskoteker: Flygtninge krænker danske piger i nattelivet
  Diskoteker og barer i Sønderborg og Haderslev kunne fortælle, at de flere gange havde måttet afvise asylansøgere i nattelivet, fordi de krænkede kvindelige gæster.
  Nummer 4: Masseanholdelse i Sønderborg
   11 unge mænd blev anholdt efter at de væltede en motorcyklist omkuld.
  Nummer 3: Æ synnejysk sproch bliver spredt til hele landet
   To gamle venner og en bunke sange på klingende sønderjysk. En simpel opskrift, men den fungerer fremragende.
  Nummer 2: Se video her af den kraftige brand
  Mens storbranden på havnen i Fredericia stadig var i gang, ville mange gerne se de dramatiske billeder derfra.
  Nummer 1: Parti uddelte asylspray og fik kraftige reaktioner
  På førstepladsen over de mest læste artikler fra 2016 finder vi historien om Danskernes Parti, der stod bag en kontroversiel aktion i Haderslev.
  
  